

# VALSTYBĖS ĮMONĖS TURTO BANKO

# GENERALINIS DIREKTORIUS

**ĮSAKYMAS**

**DĖL VALSTYBINĖS ŽEMĖS SKLYPO, ESANČIO RASEINIŲ R. SAV., ŽAIGINYJE, PIEVŲ G. 3, PERDAVIMO PATIKĖJIMO TEISE NACIONALINEI ŽEMĖS TARNYBAI PRIE APLINKOS MINISTERIJOS**

2023 m. rugpjūčio 18 d. Nr. P13-33

## Vilnius

Vadovaudamasis Lietuvos Respublikos žemės įstatymo 7 straipsnio 1 dalies 1 ir 3 punktais, atsižvelgdamas į Raseinių rajono savivaldybės administracijos 2023 m. rugpjūčio 17 d. raštą
Nr. (5.32 E) R5-3429 „Dėl žemės sklypo perdavimo valdyti patikėjimo teise Nacionalinei žemės tarnybai prie Aplinkos ministerijos“:

1. P e r d u o d u Nacionalinei žemės tarnybai prie Aplinkos ministerijos patikėjimo teise valdyti, naudoti ir disponuoti valstybei nuosavybės teise priklausantį ir valstybės įmonės Turto banko patikėjimo teise valdomą 0,2334 ha ploto žemės sklypą, kadastro numeris 7285/0006:385, unikalus numeris 4400-0477-4309, esantį Raseinių r. sav., Žaiginyje, Pievų g. 3.

2. P a v e d u Pardavimų departamento Turto parengimo skyriaus parengimo projektų vadovui, laikinai atliekančiam Turto parengimo skyriaus vadovo funkcijas, Remigijui Šapalui pasirašyti 1 punkte nurodyto žemės sklypo perdavimo ir priėmimo aktą.

Generalinis direktorius Mindaugas Sinkevičius

Parengė

Jūratė Riaubiškienė